Fort Crown Point

Fort Crown Point var en britisk festning bygget i fellesskap av britiske soldater og tropper fra provinsene (fra provinsen New York og New England-koloniene) i Nord-Amerika. Fortet ble bygget i 1759 ved utløpet av Champlainsjøen mellom det som senere ble de to amerikanske delstatene New York (delstat) og Vermont. Det ble reist for å sikre regionen mot franske angrep. Fortet ligger nær byen Crown Point, New York og var det største byggverk i sin tid som ble bygget i USA.  Området administreres som Crown Point State Historic Site.


== Historie ==
Franskmennene bygde en festning på Crown Point på 1930-tallet med 12 fots (3,7 m) tykke sandstensvegger som fikk navnet Fort Saint-Frédéric. Britiske styrker angrep den to ganger under Den franske og indianske krig før franskmennene ødela den sommeren 1759.Fort Crown Point ble bygget av den britiske armé under kommando av Sir Jeffery Amherst etter at Carillon ble tatt. Carolion var et fransk fort som lå lengre syd (og ble omdøpt Ticonderoga), etter rivningen av Fort Saint-Frédéric. Amherst brukte byggearbeidene til å holde sine menn opptatt gjennom vinteren 1759 etter å ha jaget franskmennene til dagens Canada.
Fortet ble aldri direkte angrepet. Byggearbeidene ble først ferdige etter at trusselen om fransk invasjon var over. Det ble mest bruk som lager og verksted, mer enn som en festning. Den 21. april 1773 brøt det ut en pipebrann i soldatenes kaserner. Den spredte seg raskt og brannen varte i flere dager. I mai 1774 beskrev den britiske armé-ingeniør John Montresor fortet (etter brannen) med følgende ord: "The conflagration of the late fort has rendered it an amazing useless mass of earth only". Montresor foreslo utvidelser og forbedringer utendørs, heller enn å forsøke å reparere selve fortet.Etter krigen etterlot britene et skjelett av en militær styrke ved fortet. De utnevnte raskt kaptein Seth Warner til å lede en gruppe på 100 Green Mountain Boys, en patriotisk amerikansk milits som den 12. mai 1775 deltok i erobringen av Fort Ticonderoga ved starten på den amerikanske revolusjonen. Amerikanerne tok 111 kanoner fra britene ved Crown Point, og transporterte 29 av dem til Boston for forsvar av Boston Harbor.Fortet ble brukt som base for Benedict Arnold under revolusjonen for hans marine på Lake Champlain. Etter at denne marinen ble desimert i 1776 under slaget ved Valcour Island, ble fortet forlatt av britene i 1777 etter tapet under den patriotiske invasjonen av Canada (1775).  I 1780 forlot britene fortet, og etter revolusjonen hadde USA ikke lenger behov for det, så de lot det forfalle.
Fortets store jordvoller er fremdeles godt synlige i det  21. århundre. Brannen i april 1773 hadde fullstendig ødelagt de tømrede veggene. Stenruinen av kasernene står fremdeles, og hele området blir nå bevart.
Forter ble erklært et National Historic Landmark i 1968.


== Besøk av «Founding Fathers» ==
Flere av de tidlige presidenter og presidentkandidater har besøkt fortet:

Benjamin Franklin, under reise til Canada for å sikre en allianse mot britene var innom fortet.
George Washington, besøkte fortet den 21. juli 1783 (dette var så langt i nord som han noensinne var).
To fremtidige presidenter Thomas Jefferson og James Madison avla besøk i 1791.


== Gallery ==

		
		
		
		
		
		
		
		


== Referanser ==


== Litteratur ==
Carola, Chris: «Associated Press»(July 18, 2008). Crown Point excavation begins Burlington Free Press.
"Crown Point - An Online History", av Gregory T. Furness
Cohen, Eliot A: Conquered Into Liberty: Two Centuries of Battles Along the Great Warpath that Made the American Way of War. s. 136.